Hivatalos Lap L 236 , 23/09/2003 o. 0931 - 0933



1. Jegyzőkönyv az Európai Beruházási Bank alapokmányának módosításairól ELSŐ RÉSZ AZ EURÓPAI BERUHÁZÁSI BANK ALAPOKMÁNYÁNAK MÓDOSÍTÁSAI 1. cikk Az Európai Beruházási Bank alapokmányáról szóló jegyzőkönyv a következőképpen módosul: - A 3. és 4. cikk (1) bekezdésének első albekezdése, a 11. cikk (2) bekezdésének első, második és harmadik albekezdése, a 12. cikk (2) bekezdésének és a 13. cikk (1) bekezdésének első albekezdése helyébe a következő szövegek lépnek; - A 11. cikk (2) bekezdésének harmadik albekezdése után a szöveg egy új negyedik albekezdéssel egészül ki; "3. cikk E szerződés 266. cikkének megfelelően a Bank tagjai a következők: - a Belga Királyság, - a Cseh Köztársaság, - a Dán Királyság, - a Németországi Szövetségi Köztársaság, - az Észt Köztársaság, - a Görög Köztársaság, - a Spanyol Királyság, - a Francia Köztársaság, - Írország, - az Olasz Köztársaság, - a Ciprusi Köztársaság, - a Lett Köztársaság, - a Litván Köztársaság, - a Luxemburgi Nagyhercegség, - a Magyar Köztársaság, - a Máltai Köztársaság, - a Holland Királyság, - az Osztrák Köztársaság, - a Lengyel Köztársaság, - a Portugál Köztársaság, - a Szlovén Köztársaság, - a Szlovák Köztársaság, - a Finn Köztársaság, - a Svéd Királyság, - Nagy-Britannia és Észak-Írország Egyesült Királysága" . A 4. cikk (1) bekezdésének első albekezdése "(1) A Bank tőkéje 163727670000 euró, amelyet a tagállamok a következők szerint jegyeznek [1]: Németország | 26649532500 | Franciaország | 26649532500 | Olaszország | 26649532500 | Egyesült Királyság | 26649532500 | Spanyolország | 15989719500 | Belgium | 7387065000 | Hollandia | 7387065000 | Svédország | 4900585500 | Dánia | 3740283000 | Ausztria | 3666973500 | Lengyelország | 3635030500 | Finnország | 2106816000 | Görögország | 2003725500 | Portugália | 1291287000 | Cseh Köztársaság | 1212590000 | Magyarország | 1121583000 | Írország | 935070000 | Szlovákia | 408489500 | Szlovénia | 379429000 | Litvánia | 250852000 | Luxemburg | 187015500 | Ciprus | 180747000 | Lettország | 156192500 | Észtország | 115172000 | Málta | 73849000 | A 11. cikk (2) bekezdésének első, második és harmadik albekezdése "(2) Az Igazgatótanács huszonhat igazgatóból és tizenhat helyettesből áll. Az igazgatókat a Kormányzótanács öt évre nevezi ki, minden egyes tagállam, valamint a Bizottság egy-egy jelölése alapján. A helyetteseket a Kormányzótanács öt évre nevezi ki a következők szerint: - két helyettest a Németországi Szövetségi Köztársaság jelölése alapján, - két helyettest a Francia Köztársaság jelölése alapján, - két helyettest az Olasz Köztársaság jelölése alapján, - két helyettest Nagy-Britannia és Észak-Írország Egyesült Királyságának jelölése alapján, - egy helyettest a Spanyol Királyság és a Portugál Köztársaság közös megegyezéssel történő jelölése alapján, - egy helyettest a Belga Királyság, a Luxemburgi Nagyhercegség és a Holland Királyság közös megegyezéssel történő jelölése alapján, - egy helyettest a Dán Királyság, a Görög Köztársaság és Írország közös megegyezéssel történő jelölése alapján, - egy helyettest az Osztrák Köztársaság, a Finn Köztársaság és a Svéd Királyság közös megegyezéssel történő jelölése alapján, - három helyettest a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság közös megegyezéssel történő jelölése alapján, - egy helyettest a Bizottság jelölése alapján." A 11. cikk (2) bekezdése a következő negyedik albekezdéssel egészül ki "Az Igazgatótanács hat, szavazati joggal nem rendelkező szakértőt választ: hármat tagnak és hármat helyettesnek." A 12. cikk (2) bekezdése "(2) Ha ez az alapokmány másként nem rendelkezik, az Igazgatótanács határozatait a jegyzett tőke legalább ötven százalékát (50 %) képviselő, szavazásra jogosult tagok legalább egyharmados többségével hozza meg. A minősített többséghez a jegyzett tőke legalább hatvannyolc százalékát (68 %) képviselő tagok tizennyolc (18) igen szavazata szükséges. A Bank eljárási szabályzata meghatározza, hogy az Igazgatótanács határozatképességéhez hány tag jelenlétére van szükség." A 13. cikk (1) bekezdésének első albekezdése "(1) Az Igazgatási Bizottság a Kormányzótanács által az Igazgatótanács javaslata alapján hatéves időtartamra kinevezett elnökből és nyolc alelnökből áll. Megbízatásuk megújítható." MÁSODIK RÉSZ ÁTMENETI RENDELKEZÉSEK 2. cikk A Spanyol Királyságnak 309686775 EUR befizetést kell teljesítenie a jegyzett tőke felemeléséhez való hozzájárulásként. Ezt a hozzájárulást nyolc egyenlő részletben kell befizetni, amelyek 2004.9.30-án, 2005.9.30-án, 2006.9.30-án, 2007.3.31-én, 2007.9.30-án, 2008.3.31-én, 2008.9.30-án és 2009.3.31-én esedékesek [2]. A Spanyol Királyság a fent megjelölt esedékességi időpontokban, nyolc egyenlő részletben, a tartalékok és céltartalékok 4,1292 %-ában kifejezett összeggel köteles hozzájárulni a Bank mérlegében kimutatottak szerinti tartalékokhoz és az ezzel egyenértékű céltartalékokhoz, továbbá ahhoz az összeghez, amelyet a csatlakozás időpontját megelőző hónap végén megállapított eredménykimutatásnak az egyenlege alapján a tartalékokhoz és a céltartalékokhoz még biztosítani kell. 3. cikk A csatlakozás időpontjától kezdődően az új tagállamoknak az Alapokmány 4. cikkében meghatározott, a jegyzett tőkében szerzett tőkerészesedésüknek megfelelően a következő összegeket kell befizetniük [3]. Lengyelország | 181751525 EUR | Cseh Köztársaság | 60629500 EUR | Magyarország | 56079150 EUR | Szlovákia | 20424475 EUR | Szlovénia | 18971450 EUR | Litvánia | 12542600 EUR | Ciprus | 9037350 EUR | Lettország | 7809625 EUR | Észtország | 5758600 EUR | Málta | 3692450 EUR | Ezeket a hozzájárulásokat nyolc egyenlő részletben kell befizetni, amelyek 2004.9.30-án, 2005.9.30-án, 2006.9.30-án, 2007.3.31-én, 2007.9.30-án, 2008.3.31-én, 2008.9.30-án és 2009.3.31-én esedékesek [4]. 4. cikk Az új tagállamok a 3. cikkben megjelölt esedékességi időpontokban, nyolc egyenlő részletben, a tartalékok és céltartalékok alább felsorolt százalékaiban kifejezett összegekkel kötelesek hozzájárulni a Bank mérlegében kimutatottak szerinti tartalékokhoz és az ezekkel egyenértékű céltartalékokhoz, továbbá ahhoz az összeghez, amelyet a csatlakozás időpontját megelőző hónap végén megállapított eredménykimutatásnak az egyenlege alapján a tartalékokhoz és a céltartalékokhoz még biztosítani kell [5]: Lengyelország | 2,4234 % | Cseh Köztársaság | 0,8084 % | Magyarország | 0,7477 % | Szlovákia | 0,2723 % | Szlovénia | 0,2530 % | Litvánia | 0,1672 % | Ciprus | 0,1205 % | Lettország | 0,1041 % | Észtország | 0,0768 % | Málta | 0,0492 % | 5. cikk Az ezen jegyzőkönyv 2., 3. és 4. cikkében megállapított tőke- és egyéb befizetéseket a Spanyol Királyságnak és az új tagállamoknak készpénzben, euróban kell teljesíteniük, kivéve, ha a Kormányzótanács egyhangúlag ettől eltérően határoz. 6. cikk (1) Közvetlenül a csatlakozás után a Kormányzótanács az Alapokmány 11. cikke (4) bekezdésének megfelelően minden új tagállamból kinevez egy igazgatót és egy helyettest. (2) Az így kinevezett igazgatóknak és helyetteseknek a megbízatása annak a kormányzótanácsi éves közgyűlésnek a végén jár le, amelynek során a 2007-es pénzügyi évre vonatkozó éves jelentést megvizsgálják. (3) Közvetlenül a csatlakozás után az Igazgatótanács megválasztja a szakértőket és a helyettes szakértőket. [1] Az új tagállamok esetében megjelölt számok indikatív jellegűek, és az Eurostat (New Cronos) által a 2002. évre közzétett adatokon alapulnak." [2] Ezek az időpontok azon a feltételezésen alapulnak, hogy az új tagállamok tényleges csatlakozása legkésőbb 2004.9.30-a előtt két hónappal megtörténik. [3] Az új tagállamok esetében megjelölt számok indikatív jellegűek, és az Eurostat (New Cronos) által a 2002. évre közzétett adatokon alapulnak. [4] Ezek az időpontok azon a feltételezésen alapulnak, hogy az új tagállamok tényleges csatlakozása legkésőbb 2004.9.30-a előtt két hónappal megtörténik. [5] Az új tagállamok esetében megjelölt számok indikatív jellegűek, és az Eurostat (New Cronos) által a 2002. évre közzétett adatokon alapulnak. --------------------------------------------------